અમદાવાદ: અમદાવાદ એરપોર્ટ ઉપર અાગામી તા. 16 એપ્રિલથી રન વેના રિ કાર્પેટિંગની કામગીરીનો બીજો તબક્કો શરૂ થશે. જે સંભવત: 11 મહિના સુધી ચાલશે. જેના કારણે સવારે 10થી સાંજના 6 દરમિયાનની અાવતી જતી 20 જેટલી ફ્લાઈટને બંધ કરી દેવામાં આવી છે. આ ૧૧ મહિના સુધી સવારે ૧૦.૦૦થી સાંજે ૬.૦૦ સુધી એક પણ ફ્લાઈટ પેસેન્જરોને મળશે નહીં. જેના કારણે પેસેન્જરોની પરેશાનીમાં વધારો થશે. એરપોર્ટ તંત્ર દ્વારા જણાવાયું હતું કે આ ફ્લાઈટને સવારે તેમજ સાંજના સમયે રિ શેડ્યૂલ કરવામાં આવી છે.